Դանկան Սքոթ

Դանկան Սքոթ (, ), բրիտանացի լողորդ, Տոկիոյի 2020 թվականի Օլիմպիական խաղերի չեմպիոն, Օլիմպիական խաղերի հնգակի արծաթե մեդալակիր, աշխարհի եռակի չեմպիոն, Եվրոպայի հնգակի չեմպիոն։ Մասնագիտանում է ազատ ոճի տարածություններում։

Կենսագրություն 
Ներկայացնելով Շոտլանդիան 2014 թվականին Գլազգոյի Համագործակցության խաղերում՝ Դանկան Սքոթը 4×200 փոխանցումավազքում նվաճել է արծաթե մեդալ։ Նա նաև մասնակցել է 4×100 մ ազատ ոճի փոխանցումավազքին, որտեղ շոտլանդացիները զբաղեցրել են չորրորդ տեղը։

2015 թվականին Կազանի աշխարհի առաջնության ժամանակ Դանկան Սքոթը դարձել է 4×200 փոխանցումավազքի աշխարհի չեմպիոն։ Այս մրցույթի եզրափակիչում բրիտանացիները բարելավել են իրենց ռեկորդը երկրում (7:04,33 րոպե)։

Լոնդոնում կայացած Եվրոպայի առաջնությունում նա երկու ոսկե մեդալ է նվաճել փոխանցումավազքում։

Մի քանի ամիս անց՝ 2016 թվականին Ռիո դե Ժանեյրոյում կայացած Օլիմպիական խաղերում Դանկան Սքոթը Սթիվեն Միլնի, Դենիել Ուոլեսի և Ջեյմս Գայի հետ նվաճել է արծաթե մեդալ 4×200 մ ազատ ոճում։ Երկրորդ արծաթը հաղթել է 4×100 մ համալիր փոխանցումավազքում, որտեղ բրիտանացիներն իրենց ցույց տված ժամանակով (3:29,24 րոպե) բարելավել են իրենց ռեկորդը երկրում։ 100 մետր ազատ ոճում նա ցույց է տվել 48,01 ժամանակ և գրավել հինգերորդ տեղը։

2017 թվականին Բուդապեշտում կայացած աշխարհի առաջնությունների ժամանակ նա 4×200 փոխանցավազքում նվաճել է ոսկե մեդալ։ Նա նաև 4×100 փոխանցավազքում զբաղեցրել է երկրորդ տեղը աշխարհում։

2018 թվականին Գլազգոյում կայացած Եվրոպայի առաջնությունում Դանկանը երկրորդ տեղն է գրավել 100 մետր ազատ ոճում։

2019 թվականի դեկտեմբերին 25 մետրանոց լողավազանում կայացած Եվրոպայի առաջնությունում բրիտանացին դարձել է ազատ ոճով 200 մետր մրցատարածության արծաթե մեդալակիր՝ ցույց տալով 1:41,42 ժամանակ և զիջելով հաղթող Դանաս Ռապշիսին 0,30 վայրկյանով։

2021 թվականի մայիսին Բուդապեշտում կայացած Եվրոպայի առաջնությունում Դանկանը Մեծ Բրիտանիայի էստաֆետային քառյակի կազմում 4-ական 100 մետր տարածությունում նվաճել է արծաթե մեդալ։ 4-ական 100 մետր ազատ ոճում նույնպես դարձել է արծաթե մեդալակիր։ 200 մետր ազատ ոճում նվաճել է արծաթե մեդալ։ Խառը փոխանցումավազքում 4x100 մետր ազատ ոճով մրցատարածությունում նվաճել է չեմպիոնական տիտղոսը։

Ծանոթագրություններ 

Բրիտանացի լողորդներ
Օլիմպիական չեմպիոններ
2016 թվականի Ամառային օլիմպիական խաղերի արծաթե մեդալակիրներ
2020 թվականի Ամառային օլիմպիական խաղերի չեմպիոններ
Շոտլանդացի մարզիկներ
2020 թվականի Ամառային օլիմպիական խաղերի արծաթե մեդալակիրներ